### 18.    Beslutning om administration af bestemmelser i Lokalplan nr. 1.6-3 - Klosterdammen, Kalundborg

**Åbent**

Sagsnr.: 326-2017-7947        J.nr.: 01.02.05           Dokumentnr.:
326-2017-92867

**Sagstype**

Beslutning.

**Resume og sagens baggrund**

Lokalplan nr. 1.6-3 omfatter et område til boligudvikling på
[adresse] jorder, Kalundborg. Lokalplanens delområde H er udlagt til
fritliggende parcelhuse. Potentielle købere efterspørger mulighed for at opføre
boliger med sorte tagsten som tagbelægning, hvilket lokalplanen ikke giver
mulighed for. Administrationen har gennemført en forudgående høring med henblik
på at beslutte en fremadrettet dispensationspraksis. Der er indkommet én
bemærkning hertil. Sagen lægger op til udvalgets beslutning om lokalplanens administrationsgrundlag.

**Indstillinger**

Chefen for Plan, Byg og Miljø indstiller

1) at der, efter en
konkret vurdering, kan dispenseres til at anvende sorte teglsten eller
betontagsten som tagmaterialer, inden for lokalplanens delområde H, samt

2) at der, efter en
konkret vurdering, kan dispenseres til at anvende liguster som hækplante, inden
for lokalplanens delområde Else Holst

**Behandling**

Teknik- og Miljøudvalget.

**Sagsfremstilling**

Lokalplan nr. 1.6-3 omfatter et område til boligudvikling på
[adresse] jorder, Kalundborg. Formålet med lokalplanen er bl.a. at give
mulighed for at etablere et boligområde med blandede boligtyper og at skabe et
boligområde, hvor der er lagt vægt på kvaliteten i arkitekturen og
materialevalget og som er smukt indpasset i landskabet.

Lokalplanens område er inddelt i delområder, herunder
delområde H, hvor bebyggelsen kun må bestå af fritliggende parcelhuse. Der
henvises til vedlagte bilag 1, der indeholder lokalplanens kortbilag nr. 2 og
oversigtskort.

På nuværende tidspunkt er kun et par grunde udnyttet, men
kommunen oplever en øget interesse for at bygge parcelhuse i området. Samtidig
noterer kommunen, at der efterspørges en mulighed for at opføre boliger med *sorte*
tagsten, hvilket lokalplanen ikke giver mulighed for.

Administrationen ser anledning til, at det besluttes,
hvordan lokalplanen i fremtiden skal administreres, så der er klare rammer for
og tydelighed omkring kommunens dispensationspraksis. Administrationsgrundlaget
skal samtidig styrke en smidig og ensartet sagsbehandling indenfor
lokalplanernes område. det vurderes, at lokalplanens intentioner som helhed
ikke vil blive tilsidesat.

Et administrationsgrundlag vil
omhandle følgende bestemmelse i Lokalplan 1.6-3:

· *§ 7.1.1: Nils Nissen
skal udføres med røde eller rødlige teglsten eller betontagsten. Dette gælder
for beboelsesbygninger, men ikke for garager/carporte og udhuse.*

*Forudgående høring*

Som afsæt for kommunens endelig stillingtagen til et
fremadrettet administrationsgrundlag, har administrationen gennemført en
forudgående høring af ejere og brugere inden for lokalplanens delområde H (to
ejendomme).

Der er modtaget én bemærkning fra ejer af [adresse],
der ikke gør indsigelse mod at anvende sorte teglsten. Dog udtrykkes samtidig
et ønske om, at der kan dispenseres fra bestemmelse om beplantning, idet det er
meget vanskelige betingelser for, at en bøgehæk kan gro på lokaliteten pga.
megen vind på de øverst beliggende huse. På syv år er det ikke lykkedes at
etablere en hækbeplantning. Ejer anmoder om, at der kan dispenseres til at
plante ligusterhæk.

Det fremgår af lokalplanens § 8.1.2, at der inden for
lokalplanens delområde H langs skel mod veje, stier og friarealer skal
etableres bøgehæk. Som hækplante må kun anvendes bøg. Det fremgår ikke af
lokalplanens redegørelse hvad der er baggrunden for denne bestemmelse, men det
må antages, at intentionen er at skabe en ensartethed i bebyggelsen.

Administrationen finder det rimeligt at imødekomme en
fleksibilitet i plantetypen for derved at øge muligheden for at etablere
levedygtige hækbeplantninger i området. Samtidig  anses det for at være en
mindre dispensation. Administrationen anbefaler derfor, at der fremadrettet, efter
en konkret vurdering, kan dispenseres til at anvende liguster som hækplante.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort | 326-2017-110767 |